A 2001-es kieséses rendszerű női sakkvilágbajnokságon indulhatott először, ahol az első fordulóban az örmény Lilit Mkrtchian 2−0 arányban ütötte el a továbbjutástól. Vele került össze a 2004-es kieséses világbajnokság első fordulójában is, ekkor már jóval szorosabb arányban, a rájátszásban 4−3-ra maradt alul. A 2006-os női sakkvilágbajnokságon is az első fordulóban búcsúzni kényszerült, ekkor a kínai Csü Ven-csün győzte le.